ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ ՇՐՋԱԿԱ ՄԻՋԱՎԱՅՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	[bookmark: _GoBack]Ի պատասխան Ձեր 12.10.2026թ. N 1/06.2.1/9521-2026 գրության՝ ««Հայաստանի Հանրապետության 2026 թվականի պետական բյուջեի մասին» Հայաստանի Հանրապետության օրենքում վերաբաշխում և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու և շրջակա միջավայրի նախարարությանը գումար հատկացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը. 
Նախագծով առաջարկվում է ՀՀ 2026թ. պետական բյուջեով նախատեսված «1071. Շրջակա միջավայրի ոլորտում պետական քաղաքականության մշակում, ծրագրերի համակարգում և մոնիտորինգ» ծրագրի «11005. Կենսաբազմազանության մասին կոնվենցիայի կողմերի 17-րդ համաժողովի (COP17) կազմակերպում և անցկացում» միջոցառման կազմակերպման համար ՀՀ կառավարության պահուստային ֆոնդից ՀՀ շրջակա միջավայրի նախարարությանը հատկացնել լրացուցիչ 1,695.7 մլն դրամ:
Հիմնավորման համաձայն նախագիծը ներկայացվում է ի լրումն ՀՀ կառավարության մի շարք որոշումերի (02.07.2026թ. N981-Ն, 13.08.2026թ. N 1214-Ն, 08.10.2026թ. N 1457-Ն և N 1461-Ն որոշումներ), որոնցով շուրջ 13.9 մլրդ դրամ արդեն իսկ հատկացվել է միջոցառման կազմակերպման համար։
Այդ կապակցությամբ, ինչպես և ՀՀ կառավարության 02.07.2026թ. N981-Ն, 13.08.2026թ. N 1214-Ն, 08.10.2026թ. N 1457-Ն և N 1461-Ն որոշումների նախագծային տարբերակի քննարկման ժամանակ, կրկին անգամ հայտնում ենք, որ Նախագծի շրջանակներում որևէ համադրելի տվյալ և աղբյուր ներկայացված չէ, ինչը հնարավորություն կտար գնահատել այդ ծախսերի մեծության չափի հիմնավորվածությունը։
Ուստի անհրաժեշտ է Նախագծի հիմնավորման մեջ ներկայացնել, թե COP17 համաժողովի կազմակերպման ծառայությունների մատուցման նպատակով 23.02.2026թ. կնքված N ՇՄՆ-COP17-26/01 համաձայնագրի փոփոխությունների շրջանակում առաջարկվող նախահաշվային արժեքներն ինչքանով են համարժեք նախկինում այլ միջոցառումների շրջանակներում մատուցված նմանատիպ ծառայությունների գներին:
Հետևաբար Նախագծով հատկացվող գումարի չափի հիմնավորվածության վերաբերյալ դիրքորոշում ներկայացնել չենք կարող։
Միաժամանակ, հաշվի առնելով ՀՀ կառավարության պահուստային ֆոնդում անհրաժեշտ չափով հասանելի միջոցների բացակայությունը, հայտնում ենք, որ ՀՀ կառավարության պահուստային ֆոնդը չի կարող դիտարկվել միջոցառման ֆինանսավորման աղբյուր, ուստի անհրաժեշտ է հստակեցնել այդ ծախսերի ֆինանսավորման աղբյուրը։
	






















Պարզաբանում։ Հաշվի առնելով, որ  նման մասշտաբի միջոցառում Հայաստանում երբևէ չի կազմակերպվել և նախկինում մատուցված նմանատիպ ծառայությունների արժեքներն ընդունել որպես նախադեպային և գնահատել դրանց համարժեքությունը հնարավոր չէ, ինչը պայմանավորված է մատուցվող ծառայությունների ծավալներով, ժամկետներով, լոգիստիկ և ստեղծված տարածաշրջանային ու աշխարհաքաղաքական խնդիրներով։



Ընդունվել է ի գիտություն։ Շրջակա միջավայրի նախարարությունը այլ առաջարկ չունի։



